《梅花百咏 其六十四 乐闲》
明代·李江

乾坤饶我老江村，笑把乾坤作故园。万顷玉渊沈白璧，一泓金井浸寒根。

影摇南极开青眼，帘隔东风欲断魂。学圃主人无一事，相看终日闭柴门。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。